તે સમય ની પરિસ્થિતિ સાથે આજની પરિસ્થિતિ ની તુલના કરવામાં આવે તો સમજાય કે આજે ટેકનોલોજી યુગ માં સરળ લાગતું કામ એ સમય માં માત્ર ત્રણ ચોપડી ભણેલા ગલબાભાઈ એ કઈ પ્રેરણાથી કેવી કોઠાસૂજ્ સાથે પાર પાડ્યું હશે એ સમજવું મુશ્કેલ નહિ લાગે ! બચપણથી જેમને ભાગે માત્ર સંઘર્ષ જ અને અભાવો વચ્ચે જીવન પસાર કરવાનું આવ્યું હોય, એક સાંધે ત્યાં તેર તૂટે તેવી પરિસ્થિતિ વચ્ચે નાસીપાસ થયા વગર તે વ્યક્તિ પોતાનું ભલું કરવાની જગ્યાએ અન્યોનું ભલું કરવાનું કેવી રીતે વિચારી શકે ?